दो टन बॉक्साइट लेकर आ रहा हूँ।
तुम बिल्कुल ग़लत हो।
यह लेनिन और स्टालिन के आदर्शों की वापसी है।
अरे, बस भी करो।
मैं यहाँ संशोधित एंकर क्लैंपों का परीक्षण करने के लिए आई हूँ,
भू-राजनीति पर चर्चा करने के लिए नहीं।
मैं पहले ही क्लैंपों का परीक्षण कर चुका हूँ।
वे सही काम कर रहे हैं।
तुम्हारी राय स्टार सिटी के लिए कोई मायने नहीं रखती हैं।
चलो चलें!
हीलियोस
अब गोर्बाचेव और उसके साथी तुम्हारी रक्षा करने के लिए मौजूद नहीं रहे।
यह नया दौर है, स्वेतलाना ज़ाखारोवा।
अरे, हाँ।
क्या कोरज़ेन्को हमें वैसे ही बचाएगा जैसे स्टालिन ने बचाया था?
असंतुष्ट लोगों को जंगल में गोली मारकर
और उनकी लाशों को गड्ढों में फेंक कर?
स्टालिन ने ग्रेट पेट्रियोटिक वॉर जीता था।
एक पूरी पीढ़ी ने अपना ख़ून बहाकर वह युद्ध जीता था।
स्टालिन ने नहीं।
सुनो, पश्चिमी देशों ने रूस के साथ तिरस्कारपूर्ण व्यवहार किया था!
कोरज़ेन्को वापस वे दिन लौटाकर लाएगा
जब दुनिया हमारी शक्ति से डरती थी।
तुम्हें भ्रम हो गया है, वसीली।
और तुम एक गद्दार हो।
पश्चिमी देशों के लिए अपनी टाँगें फैलाकर
अपनी ही संस्कृति का अपमान कर रही हो।
भाड़ में जाओ।
तुम ख़ुद भाड़ में जाओ।
यह बिल्कुल बकवास है!
साँस छोड़ो वरना तुम्हारे फेफड़े फट जाएँगे!
मेडे, मेडे! हैप्पी वैली, हमें तुरंत डीपो वन में एक मेडेवैक चाहिए!
विभाजित दल
फ़ॉर ऑल मैनकाइंड
...और शायद उसे कभी होश नहीं आएगा।
मैंने राष्ट्रपति कोरज़ेन्को से बात की थी
और उन्हें सज़ा देने की मांग की।
हे भगवान।
मायाकॉस्की ने क्या कहा?
वसीली अब भी बेहोश है। वह काफ़ी विसंपीडन का शिकार हुआ है।
कम से कम कुछ दिनों तक तो हाइपरबैरिक चैंबर में भी रखना होगा।
और तभी उन्हें पता चलेगा कि कोई दीर्घकालिक क्षति हुई है या नहीं।
मॉस्को में हुई घटना के बाद से, पिछले कुछ हफ़्तों में
यहाँ ऐसी चीज़ें ज़्यादा हो रही हैं।
रूसी बनाम रूसी।
हम यह होने नहीं दे सकते, एड। यहाँ ऊपर नहीं।
तुम क्या कह रही हो?
मैं उस पर रोक लगाऊँगी।
बस इसलिए कि वह लड़ाई में हार गया, इसका यह मतलब नहीं कि वह मासूम है।
स्वेतलाना गैलकिन की जान ले सकती थी।
पर उसने नहीं ली।
जो भी हो, मैं अनिश्चित काल के लिए उसके यान चलाने पर रोक लगा रही हूँ।
चलो भी, डैनी। तुम्हें पता है उसके लिए यान चलाना क्या मायने रखता है।
हाँ। पर उसने जो किया, उसे उसके परिणाम भुगतने होंगे।
वह 60 मंगल दिनों तक बिना वेतन के बेस तक सीमित रहेगी।
शायद तुम्हें दोबारा सोचना चाहिए।
तुमने ख़ुद कहा था। देखो, वह हमारी बेहतरीन पायलटों में से एक है।
और अगर तुम चाहती हो कि क्षुद्रग्रह प्रशिक्षण मिशन निर्धारित समय पर चले,
तो हमें उसके स्तर तक लाने के लिए
किसी और को ढूँढने में काफ़ी परेशानी होगी।
मैं फैसला कर चुकी हूँ।
उसे अंदर ले आओ।
स्वेतलाना।
कॉमरेड ज़ाखारोवा।
मैंने घटना की रिपोर्ट पढ़ी है
और मैंने तुम्हारी सज़ा को लेकर एक फैसला लिया है।
यह व्यर्थ है।
तुम्हारा क्या मतलब है?
मुझे अभी-अभी स्टार सिटी से सूचना मिली है। मुझे मॉस्को वापस बुलाया गया है।
मुझे "यूनिटी" में घर लौटने को कहा गया है।
"यूनिटी" कल जा रही है।
क्यों?
मुझ पर सोवियत संघ के एक देशभक्त के विरुद्ध हमले और अपराधों के लिए मुक़दमा चलाया जाएगा।
पर... रुको। इसका कोई मतलब नहीं बनता है।
इससे पहले रूसियों ने इस तरह की घटना के लिए कभी किसी कॉस्मोनॉट को वापस नहीं बुलाया है।
वसीली का परिवार नई सरकार से जुड़ा हुआ है।
नासा मॉली कॉब - स्पेस सेंटर
और इस नई सोवियत सरकार के तहत राजनीतिक प्रतिशोध के बारे में
हम जो सुन रहे हैं,
मुझे नहीं लगता कि मैं इन परिस्थितियों में उसे वापस भेजने के लिए सहमत हो सकती हूँ।
हैप्पी वैली के कमांडर के रूप में,
इस कर्मी दल की सुरक्षा ही मेरी पहली प्राथमिकता है।
ख़ैर, मुझे मानना होगा कि मैं कमांडर पूल से इस बात पर सहमत हूँ।
हम उन्हें यूँ ही उसे किसी सोवियत श्रमिक शिविर में भेजने नहीं दे सकते।
मैं समझता हूँ, विल। सच में। पर...
राष्ट्रपति विल्सन ने गोर्बाचेव के साथ जिस एम-7 चार्टर पर
समझौता किया था, उससे यह स्थिति पेचीदा हो जाती है।
उसमें यह स्पष्ट लिखा है।
कोई भी देश जो अपने किसी नागरिक को मंगल ग्रह से वापस बुलाना चाहता है,
तो वह उसका अधिकार है।
तो हम बस चुपचाप इस पागल की बात... बात मान लेंगे?
किसी ने चुपचाप रहने का ज़िक्र नहीं किया है।
राष्ट्रपति जो सही है उसके लिए खड़े होना चाहते हैं।
पर इतिहास केवल सहमत होने वाले लोगों से बात करके नहीं बना है।
अब हमें रॉस्कॉस्मॉस की इस नई प्रमुख के बारे में और बताओ।
ताकि मुझे पता हो कि हम किसका सामना कर रहे हैं।
इरीना मोरोज़ोवा।
हमें उसके बारे में काफ़ी कम जानकारी है,
वह स्टार सिटी में सन् 1969 से सुरक्षा और निगरानी विभाग में
काम करती आ रही है।
वह मॉस्को के एक कुलीन रूसी परिवार से है।
केजीबी के अधिकांश अधिकारियों की तरह, लगता है कि उसे भी गोर्बाचेव सरकार से
राजनीतिक समर्थन मिलना बंद हो गया था और शायद इसलिए उसने कोरज़ेन्को का समर्थन किया।
हमें सूचनाएँ मिल रही हैं कि वह धीरे-धीरे रॉस्कॉस्मॉस से उन लोगों को निकाल रही है
जो नई सरकार के प्रति वफ़ादार नहीं माने जा रहे हैं।
और ऐसा लगता है कि अब वह मंगल ग्रह पर भी बदला लेना शुरू कर रही है।
कॉस्मोनॉट ज़ाखारोवा गोर्बाचेव की मुखर समर्थक थी।
ख़ैर, मुझे पक्का यक़ीन है कि कोई समझौता हो सकता है।
अगर मैं यूएडब्लू के साथ अच्छा सौदा कर सकता हूँ, तो बेशक़ उसके साथ भी कर सकूँगा।
मुझे रूसियों के साथ काम करना पसंद है।
वे सीधी बात करते हैं।
उन्हें घुमा-फिराकर बोलना पसंद नहीं है।
हमें बस इसे बात करके सुलझाना होगा।
यह रहा लीबीस के लिए अंडरवियर,
क्राउस के लिए डेंटल फ्लॉस,
हैलोटैक के लिए मोज़े।
- यह लो। - ठीक है।
मेरे पास कुछ और ऑर्डर हैं।
डेविड मार्कमन को और बीफ़ जर्की चाहिए।
और राइली को और पॉर्न चाहिए।
ये रहे उसके पसंदीदा प्रकार।
राइली, वह बेहद घिनौना है।
पैसे वाला घिनौना इंसान।
जो मेरे पसंदीदा हैं।
और ली ने मुझे उत्तर कोरियाइयों के लिए अगला ऑर्डर दिया है।
उन्हें और फंगल क्रीम, एनर्जी बार, फ़्रूट ऑफ़ द लूम चाहिए।
यह उत्तर कोरियाई बाज़ार, मिलॉश।
यह सोने की खान है।
जिससे याद आया, उस ख़ास अनुरोध पर कोई जानकारी?
हमारा उत्तर कोरियाई दोस्त पूछ रहा था।
मेरा सहयोगी इस पर काम कर रहा है। ली से धैर्य रखने को कहो।
तुम्हारा...
तुम्हारा सहयोगी, तुम उसके साथ कब से काम कर रहे हो?
कई सालों से। वह मेरा दोस्त है।
हमने चाँद पर साथ काम किया था। और अब वह पृथ्वी पर है।
और तुम्हारा सहयोगी, क्या उसे अन्य व्यवसायों में दिलचस्पी होगी?
मेरा मतलब, अगर हमें यहाँ कुछ मिला जो हम वहाँ नीचे बेच सकें?
पृथ्वी पर लोगों को इस बंजर भूमि से क्या चाहिए होगा?
वैसे, मैंने अपनी बेटी को मंगल ग्रह का पत्थर भेजा था।
दरअसल, वह सैम ने मुझे ढूँढकर दिया था,
पर वह एक दुर्लभ ज्वालामुखीय कांच जैसा था।
पत्थर?
यह रहा। बस सुनो।
तुमने जो पत्थर भेजा था, उसे वह बेहद पसंद आया, पर गुस्सा मत करना।
ठीक है, हम गैलरिया में थे
और मैं बस बालियों की एक नई जोड़ी ढूँढ रही थी और...
बेशक़, लिली अपने पसंदीदा नए चमकीले लाल पत्थर के साथ खेल रही थी।
और आभूषण की दुकान की मालकिन मुझसे पूछने लगी
कि वह पत्थर कहाँ से मिला।
और मैंने उसे बता दिया।
और, यह सुनो, उसने मुझे वहीं उस पत्थर के लिए पाँच हज़ार डॉलर की पेशकश की।
वह... वह उससे गहने बनाएगी,
और उसे और पत्थर चाहिए।
मैं सोच रहा हूँ कि अगर तुम्हारा सहयोगी अमैंडा को वह पहुँचा सके,
तो यह बहुत बड़ा मौका हो सकता है।
तो अब हम आयत-निर्यात करेंगे, हँ?
क्यों नहीं?
नहीं। मिलॉश, यह हमारा काम नहीं है।
मेरी एक प्रणाली है। सालों से एक ही प्रणाली पर चल रहा हूँ।
इलिया, उसने बस कुछ ही आउंस से पाँच हज़ार कमाए।
उतना कमाना यहाँ भी दुर्लभ है।
कल्पना कर सकते हो कि हम उससे क्या कर सकते हैं?
नहीं, हमें सावधान रहना होगा। समझ रहे हो?
वहाँ नीचे चीज़ें भेजने के लिए हमें और लोगों की ज़रूरत होगी।
ज़्यादा लोग यानी ज़्यादा जोखिम।
ज़्यादा लोगों की ज़िम्मेदारी होगी। यानी परेशानी में पड़ने की ज़्यादा गुंजाईश होगी।
मेरा तरीका ही बेहतरीन तरीका है, मिलॉश। समझ रहे हो?
हाँ, समझ रहा हूँ।
नासा मॉली कॉब स्पेस सेंटर
और मुझे पूरी उम्मीद है
कि हम दोनों इस स्थिति का एक उचित समाधान ढूँढ पाएँगे
जो हमारे दोनों देशों के लिए स्वीकार्य हो।
आख़िरकार हम पार्टनर हैं।
बेशक़, हम हैं।
और पार्टनर के रूप में, हम स्वेतलाना ज़ाखारोवा को
न्याय का सामना करने के लिए सोवियत संघ वापस भेजने में तुम्हारे सहयोग की सराहना करते हैं।
देखो, यह बस एक छोटी सी लड़ाई थी। बस।
दोनों गुस्से में आ गए थे।
वे क्षुद्रग्रह प्रोग्राम को दोबारा शुरू करने के लिए काफ़ी दबाव में हैं।
और जैसा कि मुझे बताया गया है, गैलकिन के स्वास्थ्य में सुधार हो रहा है।
इसलिए यह सच में बेहतर होगा कि कमांडर पूल इस मामले को संभाले।
बात उसके स्वास्थ्य में सुधार होने की नहीं है।
कॉस्मोनॉट ज़ाखारोवा ने सोवियत कानून तोड़ा है, एडमिनिस्ट्रेटर हॉब्सन।
जो भी हो, परिस्थिति अब हैप्पी वैली कमांडर के नियंत्रण में है।
हमारे चार्टर में स्पष्ट कहा गया है कि एम-7 के किसी भी व्यक्तिगत सदस्य के पास बेस में
अनुशासनात्मक कार्रवाई करने का अधिकार नहीं है।
यह अधिकार केवल बेस कमांडर का है।
पर यह बेस के अनुशासन के अंतर्गत नहीं आता है।
जैसा कि मैंने कहा, यह क़ानून लागू करने के बारे में है। सोवियत क़ानून।
ज़ाखारोवा एक सोवियत नागरिक है और उसने एक सोवियत नागरिक पर हमला किया।
और एम-7 में यह भी स्पष्ट है
कि हमारे पास हमारी मर्ज़ी से किसी भी रूसी को मंगल ग्रह से वापस बुलाने का अधिकार है।
वह अधिकार जिसका अब हम इस्तेमाल करना चाहेंगे।
यही तो उलझन है, इरीना।
जैसा कि तुम जानती हो, वह समझौता तब किया गया था जब गोर्बाचेव यूएसएसआर के प्रमुख थे,
पर अब हाल ही में तुम्हारी सरकार में हुए परिवर्तन से...
तो क्या मैं यह भी समझूँ
कि जब एल्बर्ट गोर संयुक्त राज्य के राष्ट्रपति बने,
राष्ट्रपति एलन विल्सन की सभी संधियाँ अमान्य हो गईं?
वह...
यह एक ही चीज़ नहीं है।
बिल्कुल भी नहीं।
क्यों न हम सीधे मुद्दे पर आएँ, ठीक है?
तुम इस पर इसलिए ज़ोर दे रही हो क्योंकि
वसीली गैलकिन के चाचा का तुम्हारे नए राष्ट्रपति के साथ क़रीबी रिश्ता है।
यह नई सरकार के विरोधियों द्वारा फैलाया गया दुष्प्रचार है।
गैलकिन के परिवार का इससे कोई संबंध नहीं है।
वैसे ही जैसे तुम्हारी न्याय प्रणाली के साथ कोई संबंध नहीं होता।
बात बस यह है कि संयुक्त राज्य इस हस्तांतरण की मंज़ूरी नहीं देगा।
अगर तुम उन शर्तों का पालन करने के लिए
सहमत नहीं हो, जिन पर हम सभी चार्टर में सहमत हैं,
तो हम एम-7 में हमारी भागीदारी पर पुनर्विचार करने के लिए मजबूर होंगे।
तो, यह सही नहीं गया, है न?
सभी को नमस्ते।
हमें कई चीज़ों पर चर्चा करनी है।
चलो शुरू करें।
सबसे पहले।
अमरीकियों ने मंगल संधि की शर्तों की
अवहेलना करने का फैसला किया है
और वे नए पोलितब्यूरो के एक बेहद सम्मानित सदस्य के
भतीजे पर हमला करने के लिए कॉस्मोनॉट ज़ाखारोवा को
न्याय का सामना करने के लिए वापस भेजने से इनकार कर रहे हैं।
हमें इस जघन्य हरकत का विरोध करना चाहिए।
हम हमारी प्रतिक्रिया पर काम कर रहे हैं।
उन्हें इस कार्रवाई के परिणाम भुगतने होंगे।
डायरेक्टर...
शायद इस स्थिति पर पुनर्विचार करना समझदारी होगी।
अगर हमें क्षुद्रग्रह प्रोग्राम दोबारा शुरू करना है,
तो ज़ाखारोवा को अपने पद पर बने रहना चाहिए।
क्या तुम यह सुझाव दे रहे हो कि ज़ाखारोवा ने
दरअसल, वसीली गैलकिन पर हमला नहीं किया?
नहीं, मैं...
अगर तुम्हारी पीठ पर किसी ने छुरा घोंपा, कॉमरेड बाबानिन,
तो क्या तुम अपने हमलावर को दोबारा छुरा थमा दोगे?
नहीं, बेशक़ नहीं।
मुझे भी ऐसा नहीं लगता है।
हमें पता करना होगा कि क्या हम अमरीकियों पर दोबारा विश्वास कर सकते हैं।
इसलिए,
क्षुद्रग्रह प्रोग्राम तब तक दोबारा सक्रीय नहीं किया जाएगा
जब तक कि हमें पता नहीं चलता कि क्रोनोस मिशन में क्या ग़लत हुआ था।
उस दुर्घटना में जिसमें हमारे प्रिय कॉमरेड कुज़्नेत्सोव की जान गई।
कॉमरेड सेमेनोव, तुम्हारे पास हमारे लिए
एक्सएफ़ क्रोनोस क्षुद्रग्रह कैप्चर दुर्घटना जाँच की प्रारंभिक रिपोर्ट तैयार है?
हाँ।
कॉमरेड वोल्कोवा, कृपया, मेरे लिए वह सभी को बाँट दोगी?
अभी देती हूँ, कॉमरेड।
कृपया एक मार्गरेट रेनॉल्ड्स को भी दे दो।
मैं चाहती हूँ कि वह निष्कर्षों की समीक्षा करे।
माफ़ कीजिए, हमने बस उतनी ही प्रतियाँ...
तुम उसे बाबानिन की प्रति दे सकती हो।
कॉमरेड सेमेनोव, कृपया जारी रखो।
अमरीकी डिज़ाइन में दोष था।
यह समस्या अंतरिक्ष यान ऊँचाई नियंत्रण प्रणाली के कारण उभरे
अंडरडेम्प्ड हार्मोनिक कंपन के कारण पैदा हुई थी।
"रेंजर-वन" पर ऊँचाई नियंत्रण थ्रस्टर फ़ायरिंग से...
योगदान देने वाले कारक?
मशीनी ख़राबी
सबलेवेल थ्री
कमांडर पूल उसकी रक्षा कर रही हैं।
और वह बस वहाँ ऊपर ऐसे घूम रही है मानो कुछ हुआ ही न हो।
एक्सओ के साथ हँस-फिर रही है।
और मैंने सुना कि वसीली को लकवा भी मार सकता है।
दिमाग़ी तौर पर मृत भी हो सकता है।
- मनूश ने मुझे यही बताया। - सच में?
मैं 20 डॉलर की शर्त लगाऊँगा कि वसीली को घर भेज दिया जाएगा
और कॉस्मोनॉट को बस मामूली सी सज़ा होगी।
नहीं। तुम्हें सच में ऐसा लगता है?
हमें तुम्हें समझाकर बताना होगा? स्वेतलाना, वह... वह ख़ास है।
वह एक कॉस्मोनॉट है। और वसीली, वह बस हम जैसा मामूली कर्मचारी है।
मैं तुम्हें गारंटी दे सकती हूँ कि अगर हम में से एक ने
उनमें से एक को अस्पताल भेजा, तो यह अलग ही कहानी होगी।
- नहीं। - बेहद अलग होगी।
दोस्तों, पर वसीली सच में कमीना है।
क्या हुआ? तुम्हें पता है कि यह सच है। तुम्हें यह पता है।
और इससे यह ठीक हो जाता है?
क्या... नहीं, ठीक है। मैं यह नहीं कह रहा...
नहीं, सच्चाई यह है कि उन्हें हम में से एक के चोट लगने या मरने से कोई फर्क नहीं पड़ता है ।
ए, सैम। तुमसे बात कर सकता हूँ?
हाँ।
यह ज़्यादा हो रहा है। यह बंद होना होगा।
मैं बता रहा हूँ, देखना यही होगा।
वह ओब्सीडियन पत्थर। तुम्हें याद है तुम्हें वह कहाँ मिला था?
हाँ। हाँ। वह पेकिनपाह मेसा के पास मिला था।
वहाँ और भी कई पत्थर थे।
मुझे कल सुबह वहाँ ले जा सकोगी?
शायद मैं उन्हें पृथ्वी पर बेच सकता हूँ। मैं तुम्हें भी हिस्सा दूँगा।
तुम अभी कमबख़्त पत्थर बेचने के बारे में कैसे सोच सकते हो
जब वसीली हाइपरबैरिक चैंबर में लेटा हुआ है?
अभी हम उस बारे में कुछ नहीं कर सकते,
सिवाए उन कमीनों के नियम तोड़ने के अलावा।
तो यह न्याय के बारे में है, तुम्हारी जेबें भरने के बारे में नहीं?
यह दोनों के बारे में क्यों नहीं हो सकता?
चलो भी। मैंने सूट सुपरवाइज़र के साथ सौदा कर लिया है
और वह मुझे मेरी बारी से पहले ही प्रेशर सूट लेने देगा।
मेरे पास रोवर की पहुँच नहीं है, पर तुम्हारे पास है।
तो तुम तैयार हो?
नहीं।
ठीक है, मैं चलकर जाऊँगा।
धत् तेरी की।
रुकिए।
मैं कोशिश करूँ?
समान व्यास और वजन।
तुम अक़्लमंद हो।
अगर बस वह कॉफ़ी इतनी कोशिश के लायक होती।
अभी मैं कुछ भी पी लूँगी।
धन्यवाद।
क्या ये नए क्षुद्रग्रह कैप्चर प्रोटोकॉल के लिए स्पिन वेक्टर गणना हैं?
हाँ।
हाँ, और मैं मानती हूँ
कि मैं परिमित तत्व मॉडल को लगातार दोहरा नहीं पा रही हूँ।
मैं देख सकती हूँ?
अगर तुम रेफ़रेन्स फ्रेम आपस में बदल दो,
तो शायद मेट्रिसेस को उलटने में क़ामयाब रहोगी।
धन्यवाद।
मैंने एहसान चुका दिया।
तात्याना एलेक्सांद्रोव्ना वोल्कोवा।
मैं मार्गरेट हूँ।
जानती हूँ। हम सभी को पता है कि आप कौन हैं।
यहाँ कोई "हैलो" तक नहीं कहता है।
डायरेक्टर मोरोज़ोवा...
दरअसल, उन्होंने यह स्पष्ट कहा है कि हम आपसे दूरी बनाए रखें।
तो तुमने अभी-अभी मेरी मदद क्यों की?
क्योंकि बिना कॉफ़ी वाली महिला ख़तरनाक होती है।
बिल्कुल सही कहा।
शुभरात्रि।
शुभरात्रि, मिस रेनॉल्ड्स।
तुमने मुख्य रूट सर्वर को रीबूट करने की कोशिश की?
दो बार। मैंने सीपीयू प्रोसेसरों को भी चलाने की कोशिश की।
पर कोई फ़ायदा नहीं। यह अब भी सिरिलिक में है।
मैं अभी आई।
यैवगैनी, तुम्हें पता है यूज़र इंटरफ़ेस के साथ क्या हो रहा है?
उसमें सब सिरिलिक में है।
हाँ। रॉस्कॉस्मॉस ने ऑप्स कंप्यूटर प्रणाली को
मूल सोवियत मापदंडों पर वापस ले जाने का फैसला लिया है।
क्या? इससे परिचालन में गंभीर रूप से रुकावट आएगी।
इस बेस के कमांडर के रूप में, कोई भी बदलाव...
सोवियत संघ अब कमांडर के रूप में आपकी भूमिका को मान्यता नहीं देता।
तुम मज़ाक कर रहे हो।
माफ़ कीजिए।
कमीना कहीं का।
मेरा मतलब, मैंने सोचा था कि अब हम इन बकवासों के परे आ गए हैं।
लगता है कि अन्य सभी सोवियत-गठबंधन वाले देश उनकी चाल का समर्थन कर रहे हैं।
ईएसए, जेएएक्सए अब भी हमारे साथ हैं। आईएसआरओ हमेशा की तरह किसी के पक्ष में नहीं बोल रहा है।
ह्यूस्टन का इस बारे में क्या कहना है?
हॉब्सन मॉस्को से इस पर चर्चा कर रहा है, पर आसार ठीक नहीं दिख रहे हैं।
वे अपने फैसले पर अड़े हैं। वे अब भी चाहते हैं कि स्वेतलाना को पृथ्वी पर भेजा जाए।
काश कुज़ यहाँ होता। वो यह बकवास बिल्कुल बर्दाश्त नहीं करता।
हाँ, तुमने सही कहा।
मुझे नहीं लगता यह मसला ख़त्म हुआ है, इसलिए मैं चाहती हूँ तुम सभी सुरक्षा जाँच करो।
फिर अपने सभी उपकरणों, स्टेशनों का संपूर्ण नैदानिक परीक्षण करो,
सुनिश्चित करो कि सब कुछ अब भी काम कर रहा है।
पामर, चलो पूरे बेस की एक सुरक्षा जाँच करें।
सुनिश्चित करें कि वे कोई और योजना न बना रहे हों।
और मैं चाहता हूँ कि यह सुनिश्चित करने के लिए कि रूसी उसे जबरन ले जाने की कोशिश न करें,
तुरंत किसी को स्वेतलाना ज़ाखारोवा के क्वार्टर के बाहर तैनात किया जाए।
यह अच्छा विचार है।
ठीक है, तुम सभी को आदेश मिल चुके हैं।
चलो दो घंटे बाद यहाँ वापस मिलें।
ठीक है।
यह कैसे संभव है, ईलाई?
दरअसल, सर, मैं...
एक महीने पहले, हैप्पी वैली अंतर्राष्ट्रीय सहयोग का प्रतीक था।
और अब वह नए शीत युद्ध का मैदान बन चुका है।
राष्ट्रपति जी, ऐल, मैं इस पर काम कर रहा हूँ, पर रॉस्कॉस्मॉस की यह नई डायरेक्टर...
तुम्हें शिकागो में मेरा भाषण याद है न?
मैंने कहा था कि शीत युद्ध ख़त्म हो चुका है।
तुम्हें लगता है कि वे चुनाव के दिन तक उसे निरंतर प्रसारित नहीं करेंगे?
ऐसा नहीं होगा, सर। मैं इसका समाधान करूँगा।
तुम्हें करना ही होगा।
और क्या मैं...
कॉस्मोनॉट स्वेतलाना ज़ाखारोवा की क़ानूनी स्थिति को लेकर पैदा हुए
राजनयिक संकट के मद्देनज़र
एम-7 गठबंधन के भविष्य पर सवाल उठाए जा रहे हैं।
अब तक, अंतर्राष्ट्रीय सहयोग मंगल कॉलोनी की पहचान रहा है।
पर लगता है वह पहचान धूमिल हो गई है
क्योंकि कई एम-7 देश ज़खारोवा को नए सोवियत शासन के प्रतिशोध से बचाने के गोर प्रशासन के
प्रयासों का समर्थन करने से इनकार कर रहे हैं।
बढ़ते संघर्ष ने यह चिंता बढ़ा दी है
कि इससे 1990 के दशक की शुरुआत के बाद पहली बार दोनों महाशक्तियों के बीच
तनाव दोबारा बढ़ सकता है।
यह देखते हुए कि दांव पर क्या लगा है,
इस मामले को शीघ्रता से, पर विचारपूर्वक
और बिना किसी जल्दबाज़ी के हल किया जाना चाहिए।
मंगल पर आए संकट पर डेव आएसा के विचार
सभी के दिमाग़ में बस यही सवाल है।
क्या आप इससे चिंतित हैं कि संयुक्त राज्य और सोवियत संघ के बीच
यह मौजूदा राजनयिक संकट हीलियोस की
वित्तीय स्थिति को कैसे प्रभावित करेगा?
बिल्कुल नहीं। हीलियोस एक बहुराष्ट्रीय निगम है।
- इस झगड़े में हमारा कुछ भी दांव पर नहीं लगा है। - शॉ।
तुमने मेरा सूट और कैमरा तैयार कर दिया?
काफ़ी शानदार है, हँ?
डेव आएसा दोबारा प्रभारी बन गए।
मैं उसे वहाँ नीचे किसी की हालत ख़राब करते देखने को बेताब हूँ।
हाँ, वह भाड़ में जाए।
तुम्हें डेव से क्या परेशानी है?
उसने मेरे कई परिचितों को बेरोज़गार कर दिया।
तो तुम रंग में भंग डालने वाले बंदे हो।
यह रहा तुम्हारा कैमरा और कूलिंग ड्रेस।
मैं तुम्हारा सूट लेकर आता हूँ।
अपनी चीज़ें वहाँ उन लॉकरों में से एक में रख दो।
...क्योंकि हीलियोस एक सेवा कंपनी है। और मैं यहाँ वह बदलने आया हूँ।
वापस मूल परिकल्पना पर काम करने आया हूँ।
मंगल ग्रह पर एक समृद्ध कॉलोनी बनाने के लिए आया हूँ।
केवल एस्ट्रोनॉट और वैज्ञानिकों के लिए नहीं,
पर हर किसी के लिए जो वहाँ जाना चाहता है।
ए, कैसे हो?
मैं पहली बार सतह पर जा रहा हूँ।
मैं मेरे बच्चों के लिए कुछ फ़ोटो लूँगा।
और यह रहा तुम्हारा सूट।
क्या मुझे उन सूटों में से एक मिल सकता है?
वे सभी बुक हो चुके हैं।
अगर तुम्हें आज ही बाहर जाना है, तो केवल यही सूट उपलब्ध है।
तुम्हें रेडियो ऑन करना होगा।
क्या इसमें से ऐसी बू आनी चाहिए?
वे उस मेसा पर हैं, तीर्थयात्री।
वे दो दिनों से हमारा पीछा कर रहे हैं।
केवल एक ही कबीला इस तरह की युद्ध टोपी पहनता है।
नोयुहका कामांची।
मत देखो, बेवकूफ़!
ये पत्थर कहाँ हैं?
सैम ने कहा था कि वे यहीं थे।
मिल गया।
धत् तेरी की!
धत्!
अरे, नहीं!
कमांडर पूल?
आपको परेशान करने के लिए माफ़ी चाहूँगी...
क्या बात है?
दरअसल...
मैडम, नीचे, हम लोग...
स्वेतलाना ज़ाखारोवा के मामले में आपने जो...जो फैसला लिया, हम उससे चिंतित हैं।
"हम" कौन?
हम में से कुछ हीलियोस कर्मचारी।
देखिए, वसीली हमारा सहकर्मी था
और हमें लगता है कि कॉस्मोनॉट ज़ाखारोवा को
उचित सज़ा मिलनी चाहिए।
तुम्हें कैसे पता कि उसे क्या सज़ा मिलने वाली है?
दरअसल, हमने सुना कि शायद आप उसे वापस नहीं भेजेंगी।
तुमने सुना?
समझ गई।
हाँ।
मैंने उन सबसे बात की जो उस समय वहाँ मौजूद था
और तुम्हें कोई अंदाज़ा नहीं है कि यह स्थिति कितनी पेचीदा है।
- अब, माफ़ करना, पर मुझे... - उसने उसे हाइपरबैरिक चैंबर में डाल दिया।
मेरा मतलब, उसके ख़ून में मौजूद नाइट्रोजन से उसे स्ट्रोक, पक्षाघात हो सकता है या उसकी मौत भी हो सकती है।
और वह बस रोज़ाना की तरह बेफ़िक्र होकर घूम रही है?
यह सही नहीं है।
आपको पता है कि यह सही नहीं है।
उसकी स्थिति क्या है, डॉक?
आर्टेरिअल गैस एम्बोलिस्म ही मुख्य चिंता है।
अभी कुछ नहीं कह सकते।
पर वह शक्तिशाली है। हम बस उम्मीद कर सकते हैं।
तुम इस सारी गड़बड़ी के बारे में क्या सोचते हो?
तुम और मैं, हम इससे भी बदतर स्थिति से गुज़र चुके हैं।
ए, माइल्स कहाँ है?
लॉन्च से पहले, हमें ओब्सीडियन को हॉपर कार्गो में लादना होगा।
मुझे कैसे पता होगा, रिच?
मुझे लगा कि तुम उसके साथ गई थी।
नहीं, नहीं, वह...
उसने मुझसे पूछा था, पर मैंने मना कर दिया था।
उसे अब तक लौट आना चाहिए था।
लगभग पाँच घंटे हो चुके हैं।
हमें जाकर उसे ढूँढना होगा।
माइल्स, सैम। तुम सुन रहे हो?
माइल्स, समैंथा, तुम सुन रहे हो? ओवर।
वाटर्स, रोवर सेवन, अब मैं पेकिनपाह मेसा पहुँच रही हूँ।
- मुझे दिख रहा है कि वह कहाँ जा रहा था। - समझ गया।
नहीं, नहीं, नहीं। नहीं, नहीं।
मेसी
शुक्र है। माइल्स? माइल्स, तुम ठीक हो?
माइल्स। माइल्स। माइल्स!
ऑक्सीजन का ज़्यादा इस्तेमाल हो रहा है
सैम, तुमने मुझे ढूँढ लिया। तुमने मुझे ढूँढ लिया।
शुक्र है। शुक्र है। तुम्हें मुझे यहाँ से निकालना होगा, सैम।
क्या हुआ?
तुम मुझे सुन सकते हो? तुम वहाँ नीचे कैसे पहुँचे?
रेडियो ख़राब हो गया होगा। रुको, मैं तुम्हें वहाँ से निकालूँगी।
मैं गिर गया था और शायद जब मैं गिरा, तो मेरे हाथ में चोट लगी।
मुझे बचाने आने के लिए धन्यवाद।
कमीने कहीं के!
- तुम्हें क्या परेशानी है? - सैम!
तुम बस हीलियोस सूट में मौजूद उस टैंक की वजह से ज़िंदा बच गए!
- सैम, शांत हो जाओ! - तुम्हें क्या परेशानी है?
सैम, सैम, शांत हो जाओ।
हिलो मत।
आराम से।
ठीक है, हो गया।
धन्यवाद।
"रोवर सेवन," वाटर्स, जवाब दो। तुमने माइल्स को ढूँढ लिया? जवाब दो।
- हमें वापस लौटना चाहिए। - हाँ।
वाटर्स, रोवर सेवन, मुझे वह मिल गया। सब ठीक है। हम जल्द ही वापस पहुँच जाएँगे।
बढ़िया ख़बर है, रोवर सेवन। कृपया मेरी तरफ़ से उसे सिर पर मारो।
क्या यह सटीक है?
हाँ।
मेरे ऑफ़िस में आओ।
बैठो।
मैं चाहती हूँ कि तुम यहीं रुको।
बैठो, कॉमरेड सेमेनोव।
हम बस तुम्हारे विभाग द्वारा जारी दुर्घटना रिपोर्ट
देख रहे थे।
क्या कोई समस्या है?
तुमने मुझे जो बताया, उसे भी बताओ।
क्षुद्रग्रह एंकर बोल्ट में विनिर्माण त्रुटि थी
जो रॉस्कॉस्मॉस द्वारा डिज़ाइन किए और बनाए गए थे, पर वह गुणवत्ता नियंत्रण में पकड़ी नहीं गई थी।
वे विनिर्देश अनुसार नहीं बने थे
और उन्हें फ़्लाइट में इस्तेमाल करने की अनुमति नहीं दी जानी चाहिए थी।
यह उस विफलता के मुख्य अंतर्निहित कारणों में से एक था।
कमांडर बॉल्डविन द्वारा आपातकालीन इवीए की अनुमति देने का क्या?
आपकी रिपोर्ट कमांड और नियंत्रण-संबंधी मुद्दों के बारे में बिल्कुल स्पष्ट थी,
पर सब कुछ योजनानुसार होता भी, तो भी
वे एंकर बोल्ट असफल हो जाते।
और साथ ही पूरा मिशन भी।
तुम्हारी रिपोर्ट में इसका ज़िक्र नहीं है।
मैं यहाँ बैठकर
किसी अमरीकी को मुझ पर निराधार आरोप लगाते हुए नहीं सुनूँगा...
तुम यहाँ तब तक बैठोगे जब तक मैं तुम्हें बर्ख़ास्त नहीं करती।
जब उन्हें यह रिपोर्ट मिलेगी, इसे संयुक्त दुर्घटना रिपोर्ट में जोड़ने से पहले,
नासा हर गणना की दोबारा जाँच करेगा।
उन्हें एहसास हो जाएगा कि बोल्ट की एक्सट्रपोलेटेड तन्यता उपज ताक़त
सही नहीं हो सकती है।
और फिर रॉस्कॉस्मॉस पर अपनी ग़लती छुपाने का आरोप लगेगा।
और राष्ट्रपति कोरज़ेन्को की सरकार पूरी दुनिया के सामने शर्मिंदा होगी।
डायरेक्टर, मैं...
तुम एक अच्छे इंजीनियर हो।
तुम्हें इस बारे में पता था, है न?
पर तुमने इसे अपनी रिपोर्ट में शामिल नहीं किया।
क्यों?
यह ग़लती शुरुआती विनिर्माण प्रक्रिया के दौरान हुई थी।
नासा ने टॉर्क परीक्षण विनिर्देश
पाउंड-फ़ीट में भेजे थे, पर हम न्यूटन-मीटर में काम करते हैं।
और किसी ने रूपांतरण में गड़बड़ कर दी थी।
बोल्ट पास हो गए और हमने उन्हें भेज दिया।
केवल दुर्घटना के बाद ही हमें...
...इस ग़लती का पता चला।
रूपांतरण में यह गड़बड़ी किसने की?
मेरी टीम ने गणनाएँ की थीं
और इसलिए मैं ही ज़िम्मेदार हूँ।
आख़िरकार...
किसी ने तो ज़िम्मेदारी ली।
बहुत बढ़िया, मार्गरेट। यहीं रुको।
आओ, किरिल।
यह एक कविता है जो पुश्किन ने 1825 में लिखी थी।
उन्होंने यह आना पेत्रोव्ना कर्न के लिए लिखी थी, जिनके साथ उनका अफ़ेयर था।
"सुदूर मेरे अंधकारमय निर्वासन में, दिन काफ़ी धीरे-धीरे बीते।
बिना दया के। बिना प्रेरणा के।
बिना ज़िंदगी के। बिना आंसुओं के। बिना प्यार के।
फिर मेरी आत्मा जागी और तुम... तुम दोबारा प्रकट हुई।
एक क्षणिक दृष्टि की तरह। शुद्ध सौंदर्य की भावना की तरह।"
आज तुमने सोवियत संघ की मदद की।
और मेरी भी।
मैं चाहती हूँ कि तुम यह रखो।
यह 1969 में हमारे ग्राउंड कंट्रोल के इंजीनियरों की तस्वीर है।
सर्गे?
तुम उसे जानती थी?
हाँ।
हमने साथ काम किया था। काफ़ी अरसे तक।
वह मेरा क़रीबी दोस्त था।
आज तुमने जो किया, कृपया उसकी सराहना के प्रतीक के रूप में में इसे स्वीकार करो।
उसके साथ क्या होगा?
किरिल के साथ?
वह नई नौकरी ढूँढ लेगा।
मैं चाहती थी कि तुम यहाँ आओ क्योंकि मुझे पता है कि तुममें कितनी क्षमता है।
बाकी सभी, वे डरते हैं।
अपनी ही परछाइयों से डरते हैं।
तुम अलग हो।
अमरीकियों ने तुम्हारा सही मूल्य नहीं समझा।
पर मैं ऐसा नहीं करूँगी।
और मैं तुम्हें भरोसा दिलाती हूँ कि हम साथ मिलकर जो काम करेंगे
वह हमें ब्रह्मांड में बहुत दूर तक ले जाएगा।
धन्यवाद, डायरेक्टर।
गति बढ़ाएँ। गति बढ़ाएँ।
- चुप रहो। - गति बढ़ाएँ।
- गति बढ़ाएँ। गति बढ़ाएँ। - चुप रहो!
गति बढ़ाएँ।
- गति बढ़ाएँ। - चुप रहो!
- कमबख़्त चीज़! - गति बढ़ाएँ।
ईलाई, क्या हो रहा है?
माफ़ करना, मैं बस...
यह चुप ही नहीं हो रही है।
हम दोनों को पता है कि समस्या बाइक नहीं है।
जानता हूँ। माफ़ कर दो।
राष्ट्रपति जी ने मेरी काफ़ी आलोचना की। वह काफ़ी गुस्से में थे।
कितने गुस्से में?
शायद उन्होंने यह इशारा किया कि मैंने अकेले ही दोबारा शीत युद्ध शुरू करवा दिया।
मुझे खेद है। मुझे पता है कि यह नौकरी कितनी कठिन है।
- मैं ठीक हूँ। यह बस... - तुम ठीक नहीं हो, ईलाई।
तुम्हारा कोलेस्ट्रॉल दोबारा बढ़ गया है। तुम सो नहीं रहे हो।
बवासीर के कारण तुम बैठ ही नहीं पा रहे हो।
क्या तुम मुझे बेहतर महसूस करवाने की कोशिश कर रही हो, कैथ?
तुम्हें यह नौकरी स्वीकार करने की ज़रूरत नहीं थी।
जानता हूँ।
मुझे बस... मुझे लगा कि यह...
- तुम्हारा कर्तव्य है। - हाँ।
जानती हूँ। पर इसका कोई अंत नहीं है।
ऐसा नहीं है कि किसी दिन अचानक तुम यह फैसला लो कि तुम काफ़ी परिवर्तन ला चुके हो।
एकमात्र परिवर्तन जो मैं अब ला रहा हूँ, वह है मंगल ग्रह पर हमारे गठबंधन को नष्ट करना।
तुम यह सुलझा लोगे, जान। तुम हमेशा सुलझा लेते हो।
- मैं तुम्हारे लायक नहीं हूँ। - नहीं, नहीं हो।
बस और कुछ सालों की बात है। मैं वादा करता हूँ कि मैं इसकी भरपाई करूँगा।
हमें अब तक दुनिया भर में घूमते हुए अपनी सेवानिवृत्ति का
मज़ा उठाना चाहिए था।
अभी घूमने के लिए हमारे पास पूरी ज़िंदगी पड़ी है।
शायद तुम्हारे परिवर्तन लाने तक, हमारे पास घूमने के लिए घुटने ही नहीं बचेंगे।
वैसे, अभी अरूबा में तट काफ़ी अच्छा सुनाई पड़ता है।
या फिर नाइल में क्रूज़।
अरे, पता है क्या?
मैंने भारत में एक मंदिर के बारे में पढ़ा था।
भारत?
वह बेहद सुंदर था, ईलाई।
वह ताज महल नहीं है।
वह दक्षिण में है।
हिन्द महासागर के पास स्थित उस शहर का क्या नाम है?
ईलाई?
नहीं, मुझे बस... मुझे...
शायद मुझे अभी-अभी कुछ सूझा है।
- मुझे वापस सीएससी जाना होगा। - अभी?
धन्यवाद। मुझे तुमसे प्यार है।
ईलाई।
तुमने अब भी स्वेटपैंट पहन रखा है।
भारत?
एम-7 में वे इकलौते निष्पक्ष देश हैं।
वे पृथ्वी पर लौटने के बाद, स्वेतलाना को स्वीकार करने के लिए सहमत हुए हैं।
उस पर भारत में मुक़दमा चलेगा?
कोरज़ेन्को और राष्ट्रपति गोर पहले ही मंज़ूरी दे चुके हैं।
और उसके "यूनिटी" में प्रवेश करने के बाद,
रॉस्कोस्मॉस मंगल चार्टर की शर्तों का पालन करने के लिए सहमत हो गया है
और मुझे बेस की पूरी कमान वापस मिल जाएगी।
आह, यह सब बढ़िया है। पर स्वेतलाना का क्या?
हम बस उसे मुसीबत में पड़ने नहीं दे सकते।
नहीं, बेशक़ नहीं।
यह एक निष्पक्ष सुनवाई होगी।
चूँकि एक स्वतंत्र न्यायाधीश सभी सबूतों की समीक्षा करेंगे।
तुम्हें सच में लगता है कि रूसी इस समझौते का पालन करेंगे?
राज्य विभाग पहले ही इसकी मंज़ूरी दे चुका है।
उन्हें लगता है कि सुरक्षा नियमों के चलते,
हम किसी भी तरह के प्रतिशोध को रोक सकते हैं।
कमबख़्त नौकरशाह केवल अपने बारे में सोच रहे हैं।
यह सही नहीं है। तुम्हें... तुम्हें मना करना होगा।
हाँ, उन्हें बस भाड़ में जाने को कह दो।
एड। मैं पहले ही मान चुकी हूँ।
क्या?
स्वेतलाना, वह इस सब में निर्दोष नहीं है, समझे?
उसने सच में एक हीलियोस कर्मचारी को चोट पहुँचाई।
जान-बूझकर हो या अनजाने में, उसने जो किया, उसे उसके परिणाम भुगतने होंगे।
तुम्हें इसमें मेरा समर्थन करना होगा, डैनी। स्वेतलाना हमारे बेहतरीन कर्मियों में से एक है, है न?
और वह...वह... वह इस बेस के लिए बेहद महत्वपूर्ण है।
और...और वह इस क्षुद्रग्रह कैप्चर टीम के लिए बेहद महत्वपूर्ण है।
- मैं यह जानती हूँ। - अह-अह।
उसे वापस मत भेजो। नहीं, तुम... नहीं, तुम... तुम कोई और रास्ता ढूँढो।
नहीं ढूँढ सकती।
तुम जान-बूझकर नहीं ढूँढोगी।
न ढूँढ सकती हूँ और न ढूँढूँगी।
आह, बेशक़ नहीं ढूँढोगी।
यह काफ़ी ज़ाहिर है।
क्या ज़ाहिर है?
तुम!
हमेशा अपना करियर आगे बढ़ाने के लिए अपने वरिष्ठ अधिकारियों को ख़ुश करने के लिए उतावली रहती हो।
मैंने अपनी सेवानिवृत्ति से निकलकर यह नौकरी स्वीकार की।
तुम्हें लगता है कि मुझे अपने करियर की थोड़ी भी परवाह है?
अगर कोई ज़ाहिर है, तो वह तुम हो।
तुम्हारा क्या मतलब है?
हर बार, जिन लोगों की तुम्हें परवाह होती है, तुम उनके लिए अपवाद बनाते हो।
और अब तुम उसके मामले में दोबारा यही कर रहे हो।
तुम्हें लगता है कि मुझे दिख नहीं रहा कि तुम दोनों के बीच क्या चल रहा है?
एक बार फिर, तुम अपनी व्यक्तिगत भावनाओं को अपने फैसले पर असर डालने दे रहे हो।
फिर से?
जेम्सटाउन में गॉर्डो, डैनी जब हम...
रुको, डैनी के साथ जो हुआ, उसके लिए मैं ज़िम्मेदार नहीं हूँ!
सच में?
तुम्हें याद नहीं कि मैं तुमसे अनुरोध कर रही थी कि वह तैयार नहीं है?
पर तुमने मुझे नज़रअंदाज़ कर दिया था! क्योंकि तुम वह समझना नहीं चाहते थे।
तुमने ख़ुद को अपनी भावनाओं में बहने दिया और उसी वजह से, वह...
और उसी वजह से क्या?
कह दो, डैनी।
कह दो।
जब "यूनिटी" आज रात को निकलेगा, तो स्वेतलाना ज़ाखारोवा उस पर सवार होगी।
मैंने फैसला कर लिया है।
तात्याना?
तुम ठीक हो?
केजीबी उसे ले गए।
किसे?
मेरे गुरु, किरिल सेमेनोव को।
नहीं...
नहीं, यह नहीं...
उसे नौकरी से निकाला गया था। इरीना ऐसा नहीं...
बेशक़ वह ऐसा ही करेगी।
वह उनमें से एक है।
दो आदमी उसके ऑफ़िस में आए
और वे सबके सामने उसे ले गए।
किसी ने कुछ नहीं किया।
वे सभी कायर हैं।
मैं भी।
सभी को नमस्ते।
मेरे पास अच्छी ख़बर है।
अमरीकी हार मान चुके हैं।
हमारी कोशिशों के कारण,
अब कॉस्मोनॉट ज़ाखारोवा पर देश के विरुद्ध अपने अपराधों के लिए मुक़दमा चलेगा।
सबने बढ़िया काम किया, धन्यवाद।
तो अब आज हमें काफ़ी काम करने हैं, इसलिए चलिए शुरू करें।
सबसे पहले...
यह सब कुछ है।
शायद, हॉपर 30 मिनटों में लॉन्च होगा।
नहीं, यह अभी ख़त्म नहीं हुआ है।
स्वेता, तुम्हें...
अगर हम अभी निकले, तो हम सुबलेवल फ़ोर पर पहुँच जाएँगे।
वे वहाँ अब भी पूर्वी मॉड्यूल पर काम कर रहे हैं और वह दाबानुकूलित है,
पर अभी वहाँ कोई नहीं है।
एडवर्ड।
जब...जब तक यह मामला ठंडा नहीं हो जाता, मैं तुम्हारे लिए आपूर्तियाँ और खाना ला सकता हूँ
और फिर हम तुम्हें यहाँ रखने का रास्ता ढूँढ लेंगे।
एडवर्ड, मैं तुम्हें मेरा करियर बचाने के लिए अपना करियर ख़त्म करने नहीं दूँगी।
उसे मैं ख़ुद ले जाऊँगा।
सर। आपको पक्का यक़ीन है? बाहर ढेरों गुस्सैल लोग हैं।
मैंने कहा उसे मैं ख़ुद ले जाऊँगा।
ठीक है, सर।
तुम तैयार हो?
अलविदा, एडवर्ड।
उप-शीर्षक अनुवादक : मून कलिता